**ȘCOALA GIMNAZIALĂ NR. 12 TIMIȘOARA**

**STRUCTURA GRĂDINIȚA CU**

**PROGRAM PRELUNGIT C.F.R.TIMIȘOARA**

**Grupa mică„Fluturașii ”**

**26.01.2022**

**Prof. Șerban Lidia**

PROIECT DIDACTIC DE ACTIVITATE INTEGRATĂ

Unitatea de învățământ: Școala Gimnazială nr 12, Timișaoar- Structură P.P.C.F.R.

PROF. ÎNV. PREȘCOLAR: Șerban Lidia

NIVELUL/ GRUPA: 3-4ani, grupa mică

DATA: 26.01.2023

TEMA ANUALĂ DE STUDIU: “Cum a fost, este și va fi aici, pe Pământ?”

TEMA PROIECTULUI: „Animale mari, animale mici”

TEMA SĂPTĂMÂNII: „Animale domestice”

TEMA ACTIVITĂȚII: „Azorel și prietenii”

TIPUL ACTIVITĂȚII: Mixtă

FORMA DE REALIZARE: Activitate integrată –ADP+ALA1+ADE (DLC+DOS) +ALA2

SCOPURILE ACTIVITĂȚII :

-consolidarea cunoștințelor cu privire la animalele domestice cunoscute de preșcolari precum și îmbogățirea vocabularului cu noi cuvinte și expresii;

-stimularea expresivității și a creativității preșcolarilor, prin realizarea unor lucrări originale.

DURATA ACTIVITĂȚII: o zi

Elemente componente ale activității integrate:

1. ADP –Activități de dezvoltare personală

* Întâlnirea de dimineață:,,Animalul preferat este ...”-discuții libere;
* Rutine –,,Ne pregătim pentru masă”( exersarea deprinderilor de igienă colectivă și personală);
* Tranziții:

,, Pas cu pas ”–mers cu pas adăugat;

,,Azi Azorel e mânios ...”;

,,Am la țară, la bunici...”

* Gimnastica de înviorare:,,Dacă vreau să fiu voinic...”(Moment de mișcare)

1. ALA 1- Activități didactice alese:

* Artă: „Colorăm căteluși drăguți!”;
* Știință: „Fiecare animal are hrana lui!”;
* Nisip și Apă: „Urmele animalului meu!”;

1. ADE –Activități pe domenii experiențiale:

* Domeniul Limbă și Comunicare (DLC) : Joc didactic ,,Cine este și cum face?”;
* Domeniul Om și Societate (DOS): Activitate practică ,,Prietenii dalmațieni”-lipire coroniță.

1. ALA 2 –Activități didactice alese:

* Joc de mișcare ,,Câinele și pisicile”
* „Dansul prietenilor lui Azorel”

Sarcina didactică a jocului didactic: recunoașterea animalelor extrase din cutia specială și numirea acestora, apoi plasarea lor în ograda bunicilor.

Regulile jocului:

-la rugămintea lui Azorel copiii vor scoate din cutia specială câte un animal domestic pe care îl vor numi, răspunzând la întrebarea ,,Cine este?” apoi la întrebarea ,,Ce face?”;

-copiii vor așeza animalul domestic în ograda bunicilor.

Elemente de joc : siluete ale animalelor domestice, surpriza, aplauze .

DIMENSIUNI ALE DEZVOLTĂRII:

* Motricitate grosieră și motricitate fină în contexte de viaţă familiare;
* Conduită senzorio-motorie, pentru orientarea mișcării;
* Interacțiuni cu adulții și cu copiii de vârste apropiate;
* Curiozitate, interes și inițiativă în învățare;
* Activare și manifestare a potențialului creativ;
* Mesaje orale în contexte de comunicare cunoscute ;

COMPORTAMENTE VIZATE:

* Participă la activităţi fizice variate, adecvate nivelului lui de dezvoltare;
* Utilizează mâinile și degetele pentru realizarea de activităţi variate;
* Manifestă creativitate în activități diverse;
* Exersează, cu sprijin, ascultarea activă a unui mesaj, în vederea înțelegerii și receptării lui (comunicare receptivă);
* Demonstrează capacitatea de comunicare clară a unor idei,nevoi, curiozități, acțiuni, emoții proprii;

OBIECTIVE OPERAȚIONALE :

**O1-**să coloreze petele cățelușului în contur, respectând indicațiile date;

O2 -să asocieze fiecărui animal jetonul corespunzător cu hrana acestuia numind animalul și hrana;

O3 -să amprenteze în lut un traseu cu urmele animalului preferat, până la căsuța lui.

O4- să recunoască animalul domestic atunci când îl vede sau îl aude;

O5-să realizeze tema artistico-plastică ,,Prietenii dalmațieni” respectând etapele de lucru;

O6-să aplice corect tehnicile de lipire ale elementelor componente pe coroniță, utilizând materialele puse la dispoziție.

**STRATEGII DIDACTICE:**

***Metode și procedee***: conversația, explicația, demonstrația, observația,jocul didactic, turul galeriei;

***Mijloace de învățământ***: calendarul naturii, siluete mari și mici ale animalelor domestice, ograda animalelor-machetă, coroniță pentru carnaval nedecorată și coroniță -model, jetoane cu animale, jetoane cu hrana animalelor, fișă de lucru, animale din plastic, recipiente cu lut, creioane colorate , carton, cărți și atlase cu animale domestice, cutie cu surprize, recompense.

***Forme de organizare:*** frontal, independent.

***Forme și tehnici de evaluare:*** aprecieri verbale, expoziția lucrărilor realizate, recompense.

BIBLIOGRAFIE:

1. Curriculum pentru educatie timpurie -2019;
2. Suport pentru explicitarea și înțelegerea unor concepte și instrumente cu care operează Curriculum pentru educație timpurie-2019;
3. Repere fundamentale în învățarea și dezvoltarea timpurie a copilului de la naștere la 7 ani;
4. Culea, L. (coord) - ,,Activitatea integrată din grădiniță ”–Ghid pentru cadrele didactice din învățământul preuniversitar (2008), DPH, București .

SCENARIUL ACTIVITĂȚII

După servirea micului dejun preșcolarii grupei mici vor fi invitați de educatoare să se așeze pe scăunelele aranjate semicerc. Sala de grupă a fost frumos amenajată astfel încât să domine o atmosferă de prietenie și veselie, copiii având vizibilitate la calendarul naturii, la ceilalți colegi și la materialele pregătite pentru derularea activităților din întreaga zi.

Educatoarea va recita:

,,Bună dimineața, dragi copii!

Căci de dimineață cu toții ne-am trezit

Și voioși spre grădiniță am pornit

Dragii mei, mă bucur că ne-am întâlnit!

Bună dimineața, dragi copii!”

Prima activitate pe care o vom desfășura împreună se încadrează în activitățile de dezvoltare personală ce pune în evidență patru etape:

1. Salutul și prezența;

2. Momentul de înviorare;

3. Calendarul naturii;

4. Întâlnirea de dimineață.

Salutul va începe de la educatoare :,, Bună dimineața, dragii mei fluturași! Aceștia vor răspunde salutului educatoarei și vor continua să salute colegul din stânga fiecăruia, numindu-l pe acesta (Bună dimineața, Clara! ; Bună dimineața , Alberto).

Prezența este citită de educatoare, absenții find consemnați în catalogul grupei iar cei prezenți își vor așeza fotografia pe panoul de la Întâlnirea de dimineață.

Calendarul naturiise va completa cu ajutorul educatoarei prin stabilirea zilei, lunii,anului și a anotimpului în care ne aflăm, precum și starea vremii, fenomene specifice șiîmbrăcămintea adecvată, cu ajutorul exemplelor practice. Se adresează întrebări la care este solicitat câte un copil să răspundă:,,În ce zi suntem azi? Ce zi a fost ieri? Cum este vremea astăzi? Cum ne-am îmbrăcat azi dimineață? De ce am pus căciulă în cap?”etc.

În cadrul Întâlnirii de dimineață are loc și momentul de împărtășire cu ceilalți, timp în care au loc discuții libere despre animalul preferat. Copiii numiți își exprimă liber preferințele animalului preferat aducând exemple din viața lor.

Pentru a sesiza prin ce se deosebește această zi de celălalte,vom afla împreună care este tema zilei: ,,Azorel și prietenii lui” pornind astfel o conversație referitoare la animalele domestice cunoscute.

Captarea atenției se va realiza prin prezentarea lui Azorel, musafirul nostru de astăzi care abia așteaptă să îi fim prieteni adevărați care să îl ajute în aventura lui, spre carnaval. El are pentru noi o cutie specială în interiorul căreia se află bilete de intrare la carnaval, prietenii lui ce nu au o căsuță dar și multe surprize pentru preșcolarii grupei mici.

Copiii vor afla că îl vom ajuta astăzi pe Azorel în drumul lui spre carnaval rezolvând sarcinile și activitățile ce ne vor dechide drumul spre carnaval.Astfel, ei vor fi prieteni buni și îl vor ajuta la activitățile pe centre (vor trasa urme în lut pentru a duce fiecare animal la căsuța lui, vor da culoare unor cățeluși dalmațieni care și-au pierdut culoarea, vor realiza corespondența între animal și hrana sa), vor realiza niște coronițe speciale pentru carnaval dar se vor și juca împreună cu Azorel un joc numit ,,Cine este și cum face?”.Azorel are nevoie și de prieteni cu care să meargă la carnaval, care sunt însă blocați în cutia specială.Astfel îl vom ajuta să nu mai fie singur în drumul lui spre carnaval.

Momentul de înviorarese va realiza pe versurile următorului cântec:

,,Dacă vreau să fiu voinic, fac gimnastică de mic

Merg în pas alergător, și-apoi sar într-un picior

Pun și mâna pe guriță și sar ca o veveriță

Pun și mâinile pe nas și la dreapta fac un pas

Mă opresc, respir ușor, deschid brațele să zbor!

Mă așez și pe podea, toată lumea e a mea!

Ăsta-i doar un început, ia priviți cât am crescut!”

După ce ne-am încălzit dar ne-am și relaxat, pornim călătoria alături de Azorel și ajungem, pe traseul pregătit, la prima sarcina din cadrul activităților pe domenii experiențiale(ADE) și li se prezintă copiilor titlul jocului didactic ,,Cine este și cum face”?

Copiii vor fi așezați în semicerc și cutia specială a lui Azorel va fi în fața lor.

Li se explică și demonstrează copiilor regulile și sarcina de indeplinit, întâi de către educatoare (*explicarea și demostrarea regulilor*):

,,Pe rând, fiecare preșcolar numit va scoate din cutia adusă de Azorel un animal ( silueta lui), îl va numi ,,Cine este?” (Aceasta este o vacă) și va reproduce suntele pe care acesta le face ,,Și cum face?” (Vaca face: muuuu!).

*Jocul de probă*: Pentru a se asigura că toți copii au înțeles regulile și sarcina jocului se va realiza jocul de probă cu un copil numit apoi jocul efectiv. În acest timp copiii sunt antrenați să participe la joc, să respecte regulile, să își aștepte rândul, să răspundă în propoziții și să așeze fiecare animal în ogradă.

*Desfășurarea propriu-zisă jocului de către copii:*După ce toate animalele au fost scoase din cutie și așezate de copiii în ogradă, alături de Azorel, se realizează complicarea jocului, astfel: se pun 4 animale în fața copiilor apoi educatoarea dă semnalul închiderii ochilor, timp în care se acoperă un animăluț. La auzul unui clopoțel, copii deschid ochii și privesc cu atenție animalele*( complicarea jocului*).

,,Ce animal a plecat spre ogradă? copiii răspund. Apoi se mai acoperă unul: ,,Ce animal a mai plecat spre ogradă?

*Obținerea performanței* se va realiza prin jocul de atenție ,,Cine oare face așa? ” copiii vor audia sunete de animale domestice și va trebuie să le recunoască.

În *încheierea jocului* se adresează întrebări preșcolarilor: ,,V-a plăcut jocul de astăzi? Cum s-a numit? Ce animăluțe am pus în ogradă?”

Astfel am rezolvat prima sarcină: aceea de a elibera preitenii lui Azorel din cutia specială și i-am așezat în ogradă, pentru care copiii vor fi recompensați cu ecusoane speciale.

Prin tranziția ,,***Azi Azorel e mânios***!” vom trece la activitatea pe centre de interes, ALA 1, timp în care Azorel împreună cu educatoarea și preșcolarii grupei mici se vor opri la fiecare centru deschis, vor identifica materialele de pe măsuțe, li se vor explica sarcinile fiecărui centru și vor fi asigurați că fiecare copil va ajunge la fiecare centru deschis, acolo unde doresc,dar se insistă că, la centrul *Artă*, toți trebuie să participe.

Așadar, la centrul***Artă*** fiecare preșcolar va colora pefața unui cățeluș petele ce nu au culoare, devenind astfel dalmațian.

La centrul ***Nisip și Apă*** sarcina copiilor va fi aceea de a realiza urmele animalelor în lut înspre casa fiecăruia.

La centrul ***Științe*** copiii vor sorta jetoane cu hrana animalelor, realizând corespondența între fiecare animal și hrana sa.

Fiecare copil își va alege centrul dorit apoi când va rezolva sarcina cerută se va muta la altul, până când toți copiii vor trece pe la fiecare centru deschis, insistând că toți trebuie să ajungă la centrul *Artă*, deoarece acea față de dalmațian ne va fi de folos mai târziu, în cadrul activității de lipire (DOS) dar și pentru a intra la carnaval (ALA2 ).

Se face astfel o expoziție cu fișele colorate la centrul Artă iar animalele de la centrul Știință vor fi alăturate celorlate animale din ogradă.

Prin tranziția ,,***Pas cu pas***”se trece la cea de-a doua activitate pe domenii experiențiale  ***(DOS )–lipire ,,Prietenii dalmațieni*** ” confecționarea unei coronițe neceesare intrării la carnaval.Se intuiește, de către copii, materialul de pe măsuțe; se prezintă și analizează modelul realizat de educatoare apoi se explică și demonstrează modul de lucru.

Înainte de a începe lipirea, se realizează exerciții de încălzire a mușchilor mici ai mâinii:

,,Mișcăm degețelele și batem pălmuțele,uite-așa!

Ale noastre degețele se fac mândre rândunele,uite-așa!

Zboară-n sus, zboară-n jos, și-am făcut un cuib frumos, uite-așa!”

Se dă semnalul de începere a lucrului, precizând faptul că vor lucra atent, îngrijit și fără a depăși conturul coroniței.Evaluarea lucrărilor se va realiza după următoarele criterii: îndemânarea și creativitatea, realizarea unor lucrări îngrijite, finalizarea coronițelor, prin turul galeriei. Fiecare preșcolar va avea, așadar, o coroniță specială cu care va putea să intre la carnavalul animalelor.

Prin tranziția ,,***Am la țară, la bunici”*** vom trece la activitățile didactice alese ***ALA 2:*** ,,Cățelușul și pisicile”: Împreună cu copiii vom forma un cerc, fiind cu toții pisicuțe drăgălașe iar copilul ce dorește să fie cățelușul Azorelva fi în mijloc. La auzul comenzii:,,Pisicuțe, la căsuțe!”toți copiii se vor așeza pe o pernuță pregătită, doar că numărul de perne va fi cu unu mai puțin decât numărul de copii. Astfel, copilul rămas fără casă(pernă) este prins de cățel și va deveni el cățeluș ce prinde pisici. Jocul se repetă de câte ori prezintă interes pentru copii.

Dans -,,Carnavalul animalelor domestice”: Fiecare copil va folosi coronițelerealizate în cadrul celorlalte activități ( Arta , DOS) și vor dansa liber pe muzica preferată a lui Azorel. Acesta își va lua ,,Rămas-bun” de la grupa mică mulțumindu-le pentru ajutor: acum nu mai stă singur în ogradă și a reușit să ajungă și la Carnaval, rezolvând toate sarcinile.Pentru tot ajutorul oferit Azorel le va oferi recompense dulci, preferatele lui: oase delicioase din mere sănătoase.

Anexa 1

Scrisoarea lui Azorel pentru preșcolarii grupei mici

,,***Dragii mei, bine v-am găsit! Eu sunt Azorel, un cățeluș mititel din ograda bunicilor. M-am trezit însă de dimineață foarte trist: sunt singur și nu știu unde îmi sunt prietenii!Am nevoie de ajutorul unor copii isteți și descurcăreți așa, ca voi.***

***Mă veți ajuta să îmi găsesc prietenii? De asemenea până diseară trebuie să ajung și la Carnavalul Dalmațienilor, dar nu îi găsesc nici pe ei. Știți voi oare unde se află?***

***Aaa....Aud ceva: prietenii mei sunt blocați în această cutie și nici drumul până la carnaval nu îl știu,acesta însă îl vom afla după rezolvarea unor sarcini speciale.***

***Tot ce trebuie să faceți este să ascultați indicațiile doamnei educatoare, să rezolvați sarcinile dar să vă și distrați căci doar așa vom putea merge împreună la carnaval!***

***Cu drag pentru voi, Azorel : Ham , Ham***